Morne Postma – Na 4000 vlieg ure ruil vlieënier Morné Postma die lug in om sy debuutalbum 'n realiteit te maak en kort voor lank is sy album "Bloutrein" gebore.
079 497 2598
Musiek & Videos
Morné se passie vir musiek het op 8 jarige ouderdom begin toe hy sy eerste kitaar kry en homself leer speel. Na skool het hy vir 'n BA graad in musiek by die Universiteit van Pretoria ingeskryf, waar hy gefokus het op Musiek Onderwys. Hy het die kennis wat hy daar opgedoen het gebruik om musiek lesse vir tieners aan te bied, en sodoende sakgeld te verdien, om deeltyds sy passie vir lugvaart uit te leef.
In 2007 kwalifiseer Morné as `n komersieële vlieënier en later in 2009 as 'n graad 2 multi-enjin vlieg instrukteur. Vir meer as 8 jaar vlieg hy voltyds vir `n maatskappy in Pretoria en maak hy deeltyds musiek in Restuarante en kuier plekke in en rondom Pretoria. Na meer as 4000 vlieg ure op sy kerfstok verhuis hy na Montagu in die Wes Kaap, om hier die familie plaas saam met sy vrou te bestuur.
Op 'n vlug van Lanseria lughawe na Kaapstad kom sit Morné se musiek held reg langs hom op die vliegtuig…Valiant Swart…en van daar af was die koeël deur die kerk. Morné het toe werk daarvan gemaak om in sy spaar tyd soveel as moontlik vertonings te doen.
Hy speel toe die Restuarante en Wynkelders in die Boland plat, party naweke 2 tot 3 vertonings 'n dag, waar hy gaste se harte warm sing met 'covers' van legendes in die industrie. Morné besef toe vinnig dat mense week na week terug kom om hom te hoor sing. Dit is hier waar hy toe besluit het om 'n album op te neem met oorspronklike liedjies op.
Morné maak toe in 2015 kontak met Wouter van de Venter, wie hom toe mentor deur die proses, en kort voor lank is sy debuut album "Bloutrein" gebore. Die oorspronklike liedjies op sy album is deur Wouter van de Venter en Morné self geskryf, hy het ook die bekende Rooiwyn & Candlelight van Gian Groen asook Klaradyn van Christoph Kotze opgeneem.